Gw mau tau Jenayah perang dari Perang Bosnia. Jelasin dalam bahasa melayu

Penghapusan etnik merupakan fenomena biasa semasa peperangan. Penindasan, pengusiran paksa dan pembunuhan ke atas etnik yang tidak dikehendaki selain memusnahkan tempat-tempat ibadat, perkuburan, dan bangunan-bangunan bersejarah dan budaya yang berkaitan dengan etnik tersebut. Ahli akademik Matjaž Klemenčič dan Mitja Žagar mengatakan: "Idea daripada para ahli politik etnik nasionalis bahawa Bosnia dan Herzegovina disusun semula berdasarkan wilayah mengikut kaum memaksa divisyen wilayah yang mempunyai penduduk bercampur kepada bahagian-bahagian mengikut etnik Muslim, Croat dan Serb".

Berdasarkan pelbagai pendakwaan dan keputusan penghakiman oleh ICTY, tentera Serb dan Croat telah melakukan penghapusan etnik dalam wilayah kawalan mereka yang dirancang oleh pemimpin polotik untuk mewujudkan negeri-negeri etnik asli (Republik Srpska dan Herzeg-Bosnia). Tentera Serb telah melakukan kekejaman yang dikenali sebagai "Penyembelihan Srebrenica" pada akhir perang. Agensi Perisikan Pusat mendakwa di dalam sebuah laporan pada tahun 1995, pihak tentera Serb Bosnia bertanggungjawab untuk 90 peratus aktiviti penghapusan etnik semasa perang.

Berdasarkan bukti-bukti dari pelbagai serangan oleh HVO, Dewan Penghakiman ICTY telah memutuskan dalam kes Kordić dan Čerkez bahawa pada bulan April 1993, kepimpinan Croat memiliki sebuah rancangan unggul untuk melaksanakan penghapusan etnik Bosniak daripada Lembah Lašva di Bosnia Tengah. Dario Kordić, sebagai seorang pemimpin politik tempatan, telah didapati menjadi perancang dan orang yang memulakan rancangan ini.

Walaupun secara perbandingannya adalah jarang ditemui, terdapat juga kes-kes di mana tentera pro-Bosniak telah 'memaksa kumpulan etnik lain untuk melarikan diri' semasa perang.